Longpluma kaprimulgo

La Longpluma kaprimulgo, Caprimulgus vexillarius, estas birda specio de la familio de kaprimulgedoj (98 specioj), kiu vivas kaj reproduktiĝas en Afriko, noktula kaj insektovora. 

Ĝi troviĝas el Niĝerio ĝis norda Sudafriko. Ĝi estas intra-afrika migranto kaj montras rimarkindan kazon de seksa dimorfismo en la reprodukta sezono.

Teritorio kaj habitato
Ilia preferata vivejo sude de la ekvatoro estas altebenaĵaj maldensarbaroj, precipe Miombo, kie ili estas partaj al ŝtonaj aŭ ŝtonegaj montoflankoj. 

Ili estas observitaj kiel dujaraj kaj sociaj trapasmigrantoj laŭ la regionoj de la Kenja Rifta Valo kaj de la Viktoria lago, kaj pasigas la nereproduktan sezonon en subtropika savano de Niĝerio ĝis Sudano.

Aspekto
La masklo de la specio estas karakteriza havante larĝan blankan bendon super la alie nigraj primaraj.Maclean G.L., Pennant-winged Nightjar. En: The atlas of southern African birds. Vol. 1: Non-passerines. 1997. ISBN 0-620-20729-9 

Krome la maskloj akiras okulfrapan 2-an primaran plumon dum la reprodukta sezono. Tiuj flagbendaj plumoj kreskas al pli grandaj longoj en sinsekvaj jaroj, ĝis duoble la korpolongo. Ili estas faligitaj aŭ derompitaj rapide post kompletigo de reproduktado. Estante la distaj (9-a) kaj proksimaj (1-a - 3-a) primaraj plej longaj, la flugiloj de masklaj birdoj estas klare angulaj.

Kutimoj
Manĝantaj birdoj aperas en la malfrua posttagmezo aŭ rekte post sunsubiro por krepuskula manĝado kaj denove estas aktivaj antaŭ sunleviĝo. 

Ilia dieto inkludas gamon da insektoj kvankam skaraboj estas favorataj. Ili trinkas flugante malrapide super akvosurfaco. La ripozejo kaj nesto estas sur nuda grundo, foje inter folirubo. Kiam ili estas ĝenitaj, ili povas ripozi laŭlonge sur branĉo, rememorigante la similgrandan eŭropan kaprimulgon.

Reproduktado
Reproduktado okazas de printempo ĝis somerkomenco sude de la ekvatoro. Maskloj havas apartajn montroteritoriojn kaj altiras preterpasantajn inojn per insekt-simila kanto. Maskloj krome okupiĝas pri montraj flugoj, malalte tra maldensarbaro aŭ ĉe granda alteco, kie ili povas esti kunigitaj fare de akceptemaj inoj. 

Ovodemetado koincidas kun la plenluno. Meze de somero kelkaj birdoj komencas reveni al la norda hemisfero.

Bildaro
Masklaj plumaroj

 Referencoj 

 Nightjars de Cleere kaj Nurney, 
 McLachlan G.R. & Liversidge R., Roberts' Birds of Southern Africa. Revised edition. 1965.
 Maclean G.L., Roberts' Birds of Southern Africa. Fifth edition. 1984. 
 Hockey P.A.R. et al., Roberts Birds of Southern Africa VII. 2005. 
 Zimmerman D.A. et al., Birds of Kenya. 1996. 
 Maclean G.L., Pennant-winged Nightjar. In: The atlas of southern African birds. Vol. 1: Non-passerines. 1997. 
 Sinclair I., Ryan P., Birds of Africa south of the Sahara. 2003. 

 Eksteraj ligiloj 


 Longpluma kaprimulgo - Speciteksto en The Atlas of Southern African Birds.

Kategorio:Kaprimulgoformaj
Kategorio:Birdoj de Afriko